पाकिस्तान के गेंदबाज़ों ने शुरुआत में अच्छी गेंदबाज़ी की. पहले 15 ओवर में भारत ने सिर्फ 66 रन बनाए. 30 ओवरों के बाद भारत का स्कोर एक विकेट पर 162 रन था. लेकिन आखिर 18 ओवरों में पाकिस्तान के गेंदबाज़ों ने खूब रन लुटाए. आखिरी 18 ओवरों में पाकिस्तान के गेंदबाज़ों ने 157 रन दिए. पहले विकेट के रूप में 65 गेंदों पर 68 रन बनाकर आउट हुए शिखर धवन ने पहली 40 गेंदों में 34 रन बनाए जबकि आखिरी 25 गेंदों में 34 रन बनाए. विराट कोहली ने शुरुआती 40 गेंदों में 32 रन बनाए और आखिरी 28 गेंदों में 47 रन बनाए. विराट कोहली 68 गेंदों का सामना करते हुए 81 रन पर नाबाद रहे. युवराज सिंह तेज खेलते हुए 32 गेंदों पर 53 रन बनाकर आउट हुए. हार्दिक पांड्या ने ताबड़तोड़ बल्लेबाजी करते हुए सिर्फ 6 गेंदों पर 20 रन बना डाले. चौथे विकेट के लिए विराट कोहली और हार्दिक पांड्या के बीच सिर्फ 10 गेंदों पर 34 रन की साझेदारी हुई. भारत की तरफ से धीमा खेलते हुए रोहित ने 119 गेंदों पर 91 रन बनाए.